Priy Anto video chat room – CLIPONYU | Video Chat Online
HotBasicPremiumLuxuryToPriy AntoJumlahPattern1888188288588888Sendchoose goods!!My Bag Maatskappy reik uit na oogkliniek - Gesondheid - Republikein
Tuesday, September 25th, 16:46:39
Maatskappy reik uit na oogkliniek
09 August 2018 | Gesondheid
Ombaye Fishing is die eerste maatskappy wat op die minister van gesondheid en maat­skaplike dienste, dr. Bernard Haufiku, se oproep om hulp aan die Windhoek ­Sentrale Hospitaal se oogkliniek ­gereageer het.
Dié oproep het gevolg nadat die kliniek weens 'n gebrek aan toerusting en medisyne verlede week sy deure moes sluit en die minister die privaat sektor om hulp en ondersteuning gevra het.
Mnr. Libolly Haufiku van Ombaye Fishing het gesê die maatskappy is lank reeds gemoeid met die ­ondersteuning en bemagtiging van gesig­gestremdes.
'NA AAN DIE HART'
“Dit lê ons na aan die hart. Een van Ombaye se direkteure is ook die direkteur van die ­Federasie vir Gesiggestremdes. Dié federasie is ook van ons aandeel­houers,” het hy gesê.
“Toe ek van die sluiting in die koerant lees, het ek nie gehuiwer nie.
“Stel jou voor jy is een van die mense wat 'n afspraak by die kliniek het en dan kom jy daar en word weggewys? Hoe moet dit voel?” het hy gevra.
Ombaye Fishing het N$100 000 aan die oogkliniek geskenk.
Dr. Helena Ndume het gesê hulle sal 'n lys met die nodige toerusting, medisyne en verskaffers aan Ombaye beskikbaar maak. Die maatskappy sal dan aankope doen en aan die oogkliniek oorhandig.
Volgens die permanente sekretaris van gesondheid en maatskaplike dienste, mnr. Ben Nangombe, sou die ministerie Maandag die identifikasie en kwantifisering van die nodige toerusting en medisyne afgehandel hê.